Socialdemokraterne i Mariagerfjordkredsen har genopstillet Per Husted som folketingskandidat i Nordjyllands mindste valgkreds.

Per Husted er fra Hadsund og havde sit første valg sidste efterår. Han blev dog ikke valgt - 88 stemmer adskilte ham fra en plads i Folketinget. Per Husted er i øjeblikket 1.suppleant for de nordjyske socialdemokrater i Folketinget. Formand Grethe Enevoldsen oplyser, at kredsen vil arbejde målrettet på at få Per Husted valgte til næste valg. - Vi havde kun et halvt år til at få Per Husted gjort kendt inden sidste valg. Nu får vi nogle år til det, og så er jeg sikker på at han bliver valgt, siger formanden for socialdemokraterne i Mariagerfjordkredsen, Grethe Enevoldsen.